จะสอบถามว่า กินยาคุมมาตลอด 5 เดือนไม่มีเพศสัมพันธ์กับแฟน แต่พอหยุดกินยาคุมไป 1 เดือน แล้วมีอะไรกับแฟน แต่สวมถุงยางอนามัย จะมีผลอะไรไม่ค่ะ หลังหยุดกินยาคุม ประจำเดือนยังไม่มาค่ะ
สวัสดีค่ะ หลังจากหยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงไปทันที และหากมีเพศสัมพันธ์ ก็จะมีโอกาสตั้งครรภ์ได้ โดยหากได้ใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% ค่ะ ดังนั้น หากประจำเดือนยังไม่มา แนะนำควรลองตรวจหาการตั้งครรภ์ดูด้วย โดยให้ตรวจหลังจากที่มีเพศสัมพันธ์ไปแล้ว 2 สัปดาห์ค่ะ หากตรวจไม่พบ ก็อาจเกิดจากการที่รังไข่ยังไม่กลับมาทำงานเป็นปกติ ดังนั้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ